
            Nr.23/65/2006
BIROUL PERMANENT

 AL

 CAMEREI DEPUTAŢILOR


În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra propunerii legislative pentru modificarea O.U.G. nr.109 din 14 iulie 2005 privind transporturile rutiere, primit cu nr.P.l.x 280 din 10 aprilie 2006.



În raport de obiectul de reglementare şi conţinutul său, propunerea legislativă face parte din categoria legilor ordinare.
PREŞEDINTE,

Dan Ioan Popescu

RAPORT
asupra propunerii legislative pentru modificarea O.U.G. nr.109 din 14 iulie 2005 privind transporturile rutiere


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 280 din 10 aprilie 2006, pentru avizare şi dezbatere în fond, cu propunerea legislativă pentru modificarea OUG nr.109 din 14 iulie 2005 privind transporturile rutiere.



Iniţiatorii actului normativ propun modificarea articolelor 30 – 33 din Ordonanţa Guvernului nr.109/2005 privind transporturile.



Ordonanţa Guvernului nr.109/2005 a fost aprobată cu modificări şi completări prin Legea nr.102 din 25 aprilie 2006, publicată în Monitorul Oficial al României, Partea I, nr.398 din 9 mai 2006. Prin această lege au fost modificate şi completate prevederile articolelor 30 – 33 din Ordonanţa de urgenţă nr.109/2005, articole la care se referă propunerea legislativă.



Propunerea legislativă a fost avizată favorabil de Consiliul Legislativ, cu nr.1585/2005, cu observaţii şi propuneri privind normele de tehnică legislativă care nu au fost preluate în text.



Guvernul României, cu actul nr.20/2006, a comunicat că nu susţine adoptarea propunerii legislative.



Propunerea legislativă a fost respinsă de Senat în şedinţa din 5 aprilie 2006.



Examinarea propunerii legislative a avut loc în şedinţa comisiei din data de 24 mai 2006.



La lucrări au fost prezenţi 21 de deputaţi din totalul de 23 de deputaţi membri ai comisiei.



La dezbaterile asupra propunerii legislative au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât, cu unanimitate de voturi, să propună plenului Camerei Deputaţilor respingerea propunerii legislative.



Prin obiectul de reglementare şi conţinutul său, propunerea legislativă face parte din categoria legilor ordinare.



Potrivit prevederilor Constituţiei României, republicată, Camera  decizională pentru această propunere legislativă este Camera Deputaţilor.

                    PREŞEDINTE,                                              SECRETAR,
                 Dan Ioan Popescu                                        Constantin Petrea
Expert,

Daniel Bădina

